CELEX: 62016CN0489
Language: fi
Date: 2016-09-09 00:00:00
Title: Asia C-489/16: Kanne 9.9.2016 – Euroopan komissio v. Luxemburgin suurherttuakunta

7.11.2016   
            
            
               FI
            
            
               Euroopan unionin virallinen lehti
            
            
               C 410/9
            
         Kanne 9.9.2016 – Euroopan komissio v. Luxemburgin suurherttuakunta
   (Asia C-489/16)
   (2016/C 410/10)
   Oikeudenkäyntikieli: ranska
   
      Asianosaiset
   
   
      Kantaja: Euroopan komissio (asiamiehet: J. Hottiaux ja G. von Rintelen)
   
      Vastaaja: Luxemburgin suurherttuakunta
   
      Vaatimukset
   
   Kantaja vaatii unionin tuomioistuinta
   
               —
            
            
               toteamaan, ettei Luxemburgin suurherttuakunta ole noudattanut yhtenäisestä eurooppalaisesta rautatiealueesta 21.11.2012 annetun Euroopan parlamentin ja neuvoston direktiivin 2012/34/EU [EUVL 2012, L 343] 64 artiklan 1 kohdan ensimmäisen kohdan mukaisia velvoitteitaan, koska se ei ole antanut kyseisen direktiivin noudattamisen edellyttämiä lakeja, asetuksia tai hallinnollisia toimenpiteitä taikka ei ainakaan ole ilmoittanut tällaisia toimenpiteitä komissiolle;
            
         
               —
            
            
               määrää Luxemburgin suurherttuakunnan SEUT 260 artiklan 3 kohdan nojalla maksamaan uhkasakon, jonka määrä on 8 710 euroa päivässä tässä asiassa annettavan tuomion julistamisesta lähtien, koska tämä ei ole noudattanut velvollisuuttaan ilmoittaa direktiivin 2012/34/EU täytäntöönpanotoimia;
            
         
               —
            
            
               velvoittaa Luxemburgin suurherttuakunnan maksamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kyseisen direktiivin täytäntöönpanolle asetettu määräaika päättyi 16.6.2015.
   Luxemburgin suurherttuakunnan antamista eri vastauksista ja erityisesti sen perusteltuun lausuntoon antamasta vastauksesta ilmenee, että vaikka direktiivissä sen täytäntöönpanolle vahvistetun määräajan päättymisestä oli yli vuosi, Luxemburgin suurherttuakunta ei ollut toteuttanut täytäntöönpanon edellyttämiä toimenpiteitä.
   SEUT 260 artiklan 3 kohtaan perustuvaa seuraamusta vahvistettaessa on otettu huomioon SEUT 260 artiklan 2 kohdan yhteydessä sovellettavat kolme arviointiperustetta, eli rikkomisen vakavuus, sen kesto ja tarve varmistaa seuraamuksen varoittavuus uusimisen välttämiseksi.